ውሩይን ፍትውን ድምጻዊ ኣብራር ዑስማን፡ "ብኣካል ኣብሱዕዲ ጽቡቕ ቅርብ ስልዝነበረና ነቲ መዘና ዘይነበሮ ለዋህነቱ ብቐረባ እዕዘቦ ኔረ'የ። እንተ ኣብ ጥበብ ግን ሓደ ዓቢ ነቢይ ኢና ከሲርና፤ ግዱስ ሃገራውን ተባዕ ተቓላሳይን ተኽዊሊና። ግን ከኣ ዝገድፎም ሓድገታት ህያው ስለዝገብርዎ ብእኡ ንጸናናዕ" ክብል ነቲ ብሓንሳብ ከም ስነጥበባውያን ኮይኖም ዘሕለፍዎ ሂወት በሰፊሑ የዕሊሉኒ። ነባሪት እስራኤል መንእሰይ ድምጻዊት ሰናይት በሪሁ፤ "ኣነ'ኳ ነቲ ነብይ ኣብ ትማሊ ኮይኑ ብዛዕባ ሎሚ ዝተዛረበ ነብይ ክዛረብ ልዕሊ ዓቕመይ'ዩ። ግና እዛ ግጥሚ እዚኣ ከወፍየሎ እፈቱ"፤ ብምባል እትስዕብ ገጥሚ ሰዲዳትልና "ዘይምካዮ ብብቕዓት ናብራ ስደትን ዓድን፡ ኣብ ትማሊ ኬንካ በጺሕካዮ ንሎምን ጽባሕንበል አስከ ቅሰነልና ኣብቲ ሰውሒ ማይ ሂወት፡ ጠሊልካ ንበረልና ተነጺፍካ ገነት!!
